als_Latn dik_Latn ron_Latn
Drejtori i Drejtorisë së Shërbimeve Publike, Mbrojtje dhe Shpëtim, Faik Muçiqi me bashkëpunëtorë ka inspektuar punimet e ndërtimit të kanalizimit fekal, projekt ky që ka filluar të realizohet këto ditë në fshatin Dumnicë e Epërme.
“Ky projekt i rrjetit të kanalizimit që është duke u realizuar, ka një gjatësi prej 3.424 metra. Kostoja e këtyre punimeve kap shumën prej 74.014,01 euro, e cila financohet nga buxheti i Komunës së Podujevës. Punimet po vijojnë me sukses dhe pritet të përfundojnë sipas dinamikës së paraparë. Ne gjatë kësaj periudhe të këtij vitit kemi ndërtuar 37.5 km kanalizime”, ka thënë drejtori Muçiqi.
Punët në ndërtimin e rrjetit të kanalizimit po i kryen kompania “Keni”.
als_Latn als_Latn als_Latn